Hercs Franks

Hercs Hercels Franks (dzimis , miris ) bija Latvijas ebreju izcelsmes Izraēlas žurnālists, kinorežisors un scenārists, viens no latviešu poētiskā dokumentālā kino tradīcijas radītājiem.

 Biogrāfija 
Hercs Franks dzimis  Ludzā ebreju ģimenē. 1947. gadā beidza Sverdlovskas Vissavienības juridisko institūtu neklātienē un sāka strādāt kā lektors, žurnālists un reklāmas speciālists. 1955. gadā atgriezies Rīgā, kur darbojies žurnālistikā laikrakstos "Padomju Jaunatne" un "Rīgas Balss".

1959. gadā sāka strādāt Rīgas Kinostudijas fotocehā, divus gadus vēlāk viņa scenāriju Vissavienības Valsts Kino institūta diplomdarbam filmai "Baltie zvani" izvēlējās režisors Ivars Kraulītis. Ar šo filmu, kuru vēlāk, 1990. gados Francijas Klermonferānas festivālā kinokritiķi iekļāva pasaules visu laiku labāko simts īsfilmu sarakstā, sākās Franka kā scenārista karjera. Turpināja rakstīt scenārijus citām filmām, to skaitā režisora Aivara Freimaņa pilnmetrāžas filmai "Gada reportāža" (1965), par kuru kopā ar Imantu Ziedoni ieguva LPSR Valsts prēmiju. 1965. gadā debitēja kā režisors televīzijas filmā "Sāļā maize" un turpmāk veidoja vairākus desmitus filmu ar saviem scenārijiem.

Atmodas kustības laikā 1989. gadā bijis iekļauts izolējamo inteliģences pārstāvju sarakstā.No grāmatas "Ivars Ķezbers DURVĪS. Tā tas bija", citēts  Izolējami 'X stundā' - slepens dokuments ar arestējamiem Atmodas laika latviešiem delfi.lv 2015. gada 5. maijā
1992. gada 2. jūnijā pārcēlās uz dzīvi Jeruzalemē Izraēlā, kur turpināja darboties dokumentālā kino jomā, vienlaicīgi uzturoties un strādājot arī Latvijā.

 Apbalvojumi un pagodinājumi   
1975. gadā Frankam piešķīra Latvijas PSR Nopelniem bagātā mākslas darbinieka goda nosaukumu.
Saņēmis vairākas balvas par mūža ieguldījumu kinomākslā – Nacionālajā filmu festivālā Lielais Kristaps (2001), festivālos Telavivā (2003), Taivānā (2004), Krievijas festivālos "Rossija" Jekaterinburgā (2006) un "Flahertiana" Permā (2006).Mūžībā aizgājis kinorežisors Hercs Franks www.diena.lv
Ludzas novada Goda pilsonis (2012).Apbalvojums Hercam Frankam  www.embassies.gov.il

 Darbi 
Publicējis divas grāmatas un vairāk nekā 150 rakstu Latvijas un ārvalstu preses izdevumos.
 "Ptolemaja karte. Kinodokumentālista piezīmes" (1975)
 "Uz sliekšņa atskaties" (2009)

 Filmogrāfija 

 Atsauces 

 Ārējās saites 
 Hercs Franks www.filmas.lv
 Mūžībā aizgājis Latvijā dzimušais kinorežisors Hercs Franks www.delfi.lv
 Miris Latvijas slavenākais kinorežisors Hercs Franks www.ir.lv
 Kino muzejā atklāj Hercam Frankam veltītu izstādi (Video) www.youtube.com
 Ludzas Goda pilsonis (Video) www.youtube.com
 Ludzānieši tiekas ar dokumentālā kino režisoru Hercu Franku (Video) www.youtube.com

Kategorija:1926. gadā dzimušie
Kategorija:2013. gadā mirušie
Kategorija:Ludzā dzimušie
Kategorija:Latvijas ebreji
Kategorija:Padomju kinorežisori
Kategorija:Latvijas kinorežisori
Kategorija:Izraēlas kinorežisori
Kategorija:Triju Zvaigžņu ordeņa komandieri
Kategorija:Latvijas PSR Nopelniem bagātie mākslas darbinieki
Kategorija:Ar ordeni "Goda Zīme" apbalvotie